CELEX: 62019CN0373
Language: fi
Date: 2019-05-13 00:00:00
Title: asia C-373/19: Ennakkoratkaisupyyntö, jonka Bundesfinanzhof (Saksa) on esittänyt 13.5.2019 – Finanzamt München III v. Dubrovin & Tröger GbR – Aquatics

27.1.2020   
            
            
               FI
            
            
               Euroopan unionin virallinen lehti
            
            
               C 27/10
            
         
      Ennakkoratkaisupyyntö, jonka Bundesfinanzhof (Saksa) on esittänyt 13.5.2019 – Finanzamt München III v. Dubrovin & Tröger GbR – Aquatics
      (asia C-373/19)
      (2020/C 27/13)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Revision-menettelyn valittaja: Finanzamt München III
      
         Revision-menettelyn vastapuoli: Dubrovin & Tröger GbR – Aquatics
      
         Ennakkoratkaisukysymykset
      
      
                  1)
               
               
                  Kuuluuko myös uimaopetus yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 132 artiklan 1 kohdan i ja j alakohdassa olevan koulu- ja yliopisto-opetuksen käsitteen alaan?
               
            
                  2)
               
               
                  Voiko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 132 artiklan 1 kohdan i alakohdassa tarkoitetuksi laitokseksi, jolla on vastaavia päämääriä kuin julkisoikeudellisilla laitoksilla, joiden tehtävänä on suorittaa lasten ja nuorten opetukseen, koulu- ja yliopisto-opetukseen, ammattikoulutukseen ja ammatilliseen uudelleenkoulutukseen liittyviä palveluja, hyväksyminen perustua siihen, että kyseisen laitoksen tarjoama opetus koskee perustaidon (tässä uinnin) oppimista?
               
            
                  3)
               
               
                  Jos toiseen kysymykseen vastataan kieltävästi, edellyttääkö yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 132 artiklan 1 kohdan j alakohdan mukainen verovapautus, että verovelvollinen on yksityisyrittäjä?
               
            
         (1)  EUVL 2006, L 347, s. 1.